'Bid vir Pierre' vra familie; dis vandag 'n jaar | Maroela Media
'Bid vir Pierre' vra familie; dis vandag 'n jaar
Die familie van die ontvoerde Pierre Korkie het 'n beroep op Suid-Afrikaners gedoen om vandag vir hom te bid, presies 'n jaar nadat hy in Jemen ontvoer en gyselaar geneem is.
Pierre en sy vrou, Yolande, is op 27 Mei 2013 in Taiz, Jemen deur militante ontvoer en gyselaar geneem. Yolande is op 10 Januarie vrygelaat nadat die noodlenigingsorganisie Gift of the Givers haar vrylating onderhandel het.
"Ons doen 'n beroep op Suid-Afrika om tot God te nader in vas en gebed op 27 Mei," het Yolande in 'n verklaring gesê. Sy het ook vir Suid-Afrikaners gevra om vir wysheid te bid vir alle partye wat by die onderhandelings betrokke is.
Maroela Media het verlede week berig dat bronne in Jemen bevestig het dat Pierre steeds leef. "Ons het sowat 10 dae gelede bevestiging van meer as een bron ontvang dat Pierre lewe. Hy en 'n ontwikkelingswerker vir die Verenigde Nasies van Sierra Leone, wat ook verlede jaar ontvoer is, is saam gesien," het Imtiaz Sooliman, hoof van Gift of the Givers, gesê.
Yolande het ook verlede week opnuut in 'n videoboodskap vir haar man se vrylating gepleit.
"Laat my man vry," smeek Yolande Korkie weer
gebed gyselaar ontvoer
Polisie moet opdok ná sakeman se arrestasie
Sterkte aan die Korki familie. In ons gebede word julle opgedra aan ons Hemelse Vader sodat Sy naam ook veheerlik kan word.
Chalkie · 5 jaar gelede
Die goeie nuus is dat hy nog in die lewe is, beste nuus sal wees wanneer hy vrygelaat word. Moenie ophou bid.